apple
స్మార్ట్‌ఫోన్‌ మార్కెట్‌లో హవా
న్యూఢిల్లీ: స్మార్‌ఫోన్ల తయారీలో అగ్రగామిగా ఉన్న ఐఫోన్‌ సంస్థ యాపిల్‌ అంతర్జాతీయంగా స్మార్ట్‌ఫోన్‌రంగంలో శాంసంగ్‌ను పక్కకు నెట్టేసింది. నాలుగో త్రైమాసికం రాబడులు, అమ్మకాలను పరిశీ లిస్తే యాపిల్‌ ఇంక్‌ గ్లోబల్‌ లీడర్‌గా మారిందని సర్వే సంస్థ గార్టనర్‌ విశ్లేించింది. శాంసంగ్‌ వరుసగా మూడేళ్లపాటు గ్లోబల్‌లీడర్‌స్థానం సాధించుకోగా ఈ ఏడాది యాపిల్‌కు ఆస్థానం దక్కినట్లు గార్టనర్‌ చెపుతోంది.
అమెరికా కేంద్రంగా ఉన్న ఈ సంస్థ 20.4శాతం మార్కెట్‌ వాటాతో ఉంది. మొత్తం 74.83 మిలియన్ల ఫోన్లను ఎగుమతిచేసింది. అంతర్జాతీయ మార్కెట్‌లో మొత్తంగా 367.48 యూని ట్లు ఎగుమతులు జరిగితే వాటిలో అత్యధికశాతం యాపిల్‌ కంపెనీకే దక్కాయి. శాంసంగ్‌ 24.4శాతం మార్కెట్‌వాటా 20143వ త్రైమాసికంలో ఉంటే రాను రాను 19.9శాతానికి దిగజారిం ది. మొత్తం ిప్‌మెంట్లు 73.03 మిలియన్‌యూనిట్లుగా మాత్ర మే ఉన్నాయి. 2014 నాలుగో త్రైమాసికంలో శాంసంగ్‌ పని తీరు క్షీణించింది. పదిశాతం మార్కెట్‌ వాటా చేజార్చుకున్న ట్లు గార్టనర్‌ రీసెర్చి అనలిస్ట్‌ అన్షుల్‌ గుప్తా వెల్లడించారు. 2014లో మొత్తం స్మార్ట్‌ఫోన్‌ ఎగుమతులు 1.2 బిలియన్‌లు ఉన్నాయి. 2013తో పోలిస్తే 28.4శాతంపెరిగాయి. మొత్తం మొబైల్‌ ఫోన్‌ మార్కెట్లలో ఈ రెండుసంస్థలే 2/3వ వంతు వాటాను కలిగి ఉన్నాయి. లెనోవో 6.6శాతం మార్కెట్‌ వాటా ఉంటే హువాయి 5.5శాతం గ్జియామి 5.1శాతం మార్కెట్‌ వాటాతో ఉన్నట్లు తేలింది. చైనా కంపెనీలు హువాయి, గ్జియామిలు తమ మార్కెట్‌ విక్రయాలను చైనాలోను విదేవీ మార్కెట్లలోను మెరుగుపరుచుకుంటున్నాయి. తక్కువధరల స్మార్ట్‌ఫోన్లతో ఇవన్నీ ముందస్తుగా తేలి వస్తున్నాయి. చైనా దేశం మరొకరిని అనుకరించదు. ఇప్పటికే ఆ దేశం కంపెనీలు అత్యుత్తమ నాణ్యతకలిగిన ఫోన్లను వృద్ధిచేస్తున్నాయి. బ్రాండ్‌ నిర్మాణం, మార్కెటింగ్‌లే నేడు స్మార్ట్‌ఫోన్‌ మార్కెట్లకు కీలకంగా మారాయి.